Samsung wil Apple só troef met slimfoon | Maroela Media
Kort nadat Apple die jongste weergawe van sy gewilde iPhone Dinsdagaand bekend gestel het, het Samsung die moontlikheid van 'n voubare slimfoon bekend gemaak.
Koh Dong-jin, Samsung se uitvoerende hoof van digitale kommunikasie, het dié nuus Dinsdagaand bekend gemaak. Die maatskappy se aankondiging het kort op die hakke van Apple se bekendstelling by die nuwe Steve Jobs-teater in Kalifornië gevolg.
Dong-jin het Dinsdagaand tydens 'n perskonferensie gesê die maatskappy moet nog talle "hekkies oorkom" voordat dié slimfoon 'n realiteit kan word.
"Ons is besig om ondersoek in te stel na talle kwessies, maar voubare slimfone is op ons padkaart [in die toekoms]," het hy gesê, sonder om uit te brei.
Gerugte rondom 'n slimfoon met 'n voubare skerm doen al sedert 2013 die ronde nadat Samsung sy slimfoon met 'n geboë skerm bekend gestel het.
Volgens CNN het 'n kenner Samsung se aankondiging as "heel realisties" beskryf.
"Samsung werk al 'n geruime tyd aan 'n slimfoon met 'n voubare skerm," het Jusy Hong, 'n analis, gesê.
Lees meer oor die splinternuwe iPhone 8 én bykomende iPhone X (iPhone 10) op Maroela Media.
Apple stel nuwe slimfone bekend
Hoop nie die " hekkies" wat oorkom moet word is n afkykery by Apple nie. Dis mos maar n ou laai van die Asiatiese blok. Enigste voordeel is dat sny hul die prys tot op die been.
Mense, sien jul nou wat gebeur indien daar gesonde kompetisie is! Innovering, vooruitgang, klient georientieerd ens…..Eskom, Dstv, Telkom het geen kompetiesie nie en is dit weer besighede met geen innovering, agteruitgang en geen klientediens! Suid Afrika se monopoliee moet val!